เริ่มทานยาคุม ข่วงกลางเดือนโดยทานวันแรกที่ประจำเดือนมาค่ะ พอประจำเดือนหมดก็ทานต่อ แต่ลืมทานไป3วัน แล้วประจำเดือนก็มาอีก อยากทราบสาเหตุ และการรักษาค่ะ
สวัสดีค่ะ หากได้ทานยาคุมกำเนิดในวันแรกที่มีประจำเดือนมา ยาคุมก็จะสามารถออกฤทธิ์ในการป้องกันการตั้งครรภ์ได้ทันทีส่วนการที่ได้ลืมทานยาไป 3 วัน เยื่อบุโพรงมดลูกย่อมขาดการกระตุ้นจากฮอร์โมนจากยา จึงหลุดลอกออกมากลายเป็นเลือด คล้ายกับการทานยาคุมจนหมดแผงค่ะ ไม่ได้ผิดปกติอะไรการลืมทานยาไป 3 วัน หากในช่วง 3 วันที่ลืมทานยานี้ ได้มีเพศสัมพันธ์ ควรทานยาคุมฉุกเฉินไปด้วยค่ะ และหลังจากนั้น ก็ให้ทานยาคุมกำเนิดวันละเม็ดต่อจนหมดแผง โดยที่ต้องใช้ถุงยางอยามัยร่วมไปด้วย เพราะประสิทธิภาพในการป้องกันการตั้งครรภ์ของยาคุมนั้นลดลงไปมากแล้วค่ะและหากในแผงยาคุม เหลือยาน้อยกว่า 7 เม็ด (สำหรับชนิดที่มี 21 เม็ด) ก็ให้เริ่มทานยาแผงใหม่ต่อเลย โดยไม่ต้องเว้นระยะ 7 วันค่ะ และเมื่อเริ่มทานยาแผงใหม่แผงที่ 2 แล้ว พอทานครบ ก็ให้เว้นระยะ 7 วันตามปกติค่ะแต่หากเป็นยาคุมชนิด 28 เม็ด หากเหลือยาที่เป็นเม็ดฮอร์โมนน้อยกว่า 7 เม็ด เมื่อทานยาเม็ดที่เป็นฮอร์โมนครบ 21 เม็ด ก็ให้เริ่มทานแผงใหม่ต่อเลย โดยไม่ต้องทานเม็ดแป้ง 7 เม็ดค่ะ